ДОКЛАД 
За
 дейността на СНЦ “Местна инициативна група Сливница – Драгоман” за 2021г. 

     Този доклад е изготвен в съответствие с чл.40, ал.2 от ЗЮЛНЦ.
     Сдружение „Местна инициативна група Сливница – Драгоман” e  юридическо лице с нестопанска цел за осъществяване на общественополезна дейност, регистрирано по ЗЮЛНЦ в обществена полза. Учредено е на 19.11.2010 г., като заключителен етап от изпълнението на проект по под-мярка 431-2, финансиран по ос 4 ЛИДЕР на Програмата за развитие на селските райони 2007 – 2013 г. МИГ Сливница – Драгоман е регистрирана в Софийски окръжен съд ф.д.№64/2010 г. на 15.12.2010 г. Сдружението е вписано в регистъра на Министерство на правосъдието за осъществяване на общественополезна дейност, под №20110216007 и е издадено Удостоверение №007/16.02.2011г. През месец януари 2018г. МИГ Сливница – Драгоман е вписана в регистъра на юридическите лица с нестопанска цел към Търговския регистър, съгласно изискванията на ЗЮЛНЦ. Органи за управление на Сдружението са Общо събрание, Управителен съвет – състоящ се от 7 (седем) члена, Председател на Управителния съвет и Изпълнителен директор.  Към датата на насрочване на ОС, общият брой на членовете на Сдружението е 42. 
      През 2021г. се проведоха две общи събрания – едно редовно на 05.01.2021г., на което са взети единадесет решения и едно извънредно на 26.05.2021г., на което са взети две решения.
[bookmark: _Hlk76992913]       На проведеното редовното общо събрание на 05.01.2021г., поради изтичане на мандата на членовете на УС на МИГ Сливница – Драгоман бяха избрани нови членове на УС на МИГ Сливница – Драгоман за мандат 2021 – 2026г., в състав: Васко Стоилков – председател на УС, кмет на община Сливница и представител на общината в Общото събрание на МИГ; Йорданка Георгиева – представител на нестопанския сектор в ОС на МИГ; Росица Георгиева – представител на стопанския сектор в ОС на МИГ и представлявяща „Роконсулт” ЕООД; Феодор Рангелов - представител на стопанския сектор в ОС на МИГ и представлявящ „Фекона - БГ” ЕООД; Сашка Стоянова - представител на стопанския сектор в ОС на МИГ и представлявящ „Иво – Григ – Сашка Стоянова” ЕТ; Мартин Георгиев - представител на нестопанския сектор в ОС на МИГ; Благой Крумов - представител на нестопанския сектор в ОС на МИГ. Промяната е вписана в Търговския регистър и е одобрена от УО на ПРСР с писмо с изх. №19-19-2-01-33/09.02.2021г.
      На проведено извънрено общо събрание на 26.05.2021г. ОС на МИГ Сливница – Драгоман е приета промяна в състава на УС на МИГ, наложила се поради смърт на член на УС – Сашка Стоянова – представител на стопанския сектор от община Сливница.  На нейно място ОС избра за член на УС на МИГ Сливница – Драгоман Донка Рашкова Борисова – представляваща ЕТ „Цветанка Цветкова – Донка Борисова“ – представител на стопанския сектор на община Сливница. Промяната е вписана в Търговския регистър и е одобрена от УО на ПРСР с писмо с изх. № 19-19-2-01-33 от 21.06.2021г.
       Със заповед № РД09-836/18.08.2021г. на Зам. Министъра на МЗХГ беше утвърден нов финансов план на стратегията за  ВОМР на МИГ Сливница – Драгоман, с който се увеличава общия бюджет на СВОМР от 2 604 000.00лв. на 3 517 000.00лв., като съгласно решението на ОС на МИГ средствата са разпределени по мерки 4.1, 6.4 и 7.2 от СВОМР, както и за управление на проекта по подмярка 19.4. На 20.10.2021г. официално подписахме допълнително споразумение №РД50-145/20.10.2021г., с което се правят измененията във връзка с индикативното разпределение на средствата по отделните мерки и промените в индикаторите. 

      През 2021г. са проведени девет заседания на УС, на които са взети 22 решения.
      През годината МИГ Сливница – Драгоман по подмярка 19.2 „Прилагане на операции в рамките на стратегии за Водено от общностите местно развитие“ е извършил следните дейности:
      Отворени приеми, съгласно ИГРП за 2021г. по мярка 7.5. По мерки 4.1 и 6.4 не бяха отворени приеми, тъй като по тези мерки ДФЗ не е одобрил проектни предложения по предишни приеми и няма сключени договори. МИГ Сливница – Драгоман е разработил процедури за прием на проектни предложения в ИСУН по мерки 4.1 и 6.4, но УО на ПРСР отказва да активира тези процедури, докато не се получи отговор от ДФЗ по предишните приеми по тези две мерки. Разработили сме процедури за прием на проектни предложения в ИСУН по мярка 7.2, която ще бъде отворена през м.февруари 2022г. и по мярка 7.5, която ще бъде отворена през м.април 2022г.
       През 2021г. е приключила една процедура за прием с одобрено едно проектно предложение по мярка 7.5 на Община Сливница и са подписани четири договора за финансиране: по мярка 4.1 с „Агровитал Партнърс“ ООД, по мярка 6.4 с „Булл Фиш 2014“ ЕООД и „А и М – 94“ ООД и по мярка 7.5 с Община Сливница.
       През 2021г. е извършен мониторинг на бенефициентите подписали договори с МИГ Сливница – Драгоман.    

[bookmark: _Hlk92959902]       През 2021 година по подмярка 19.4 "Текущи разходи и популяризиране на стратегия за Водено от общностите местно развитие" са извършени следните дейности:

1. Издадени 2 бр. информационни бюлетина на МИГ;
2. Изработени 150 бр. рекламни комплекти (тефтер, календар, химикал, запалка, торбичка и кърпа);
3. Извършен е редизайн на електронната страница на МИГ и сме заплатили и запазили домейн и хостинг на сайта за 5 години;
4. [bookmark: _Hlk92960314]Отпечатани са шест броя публикации за информация относно дейността на МИГ Сливница – Драгоман във вестник „Софийски вестник”;
5. Изготвено едно проучване на мнението и нагласите на населението на територията на МИГ, относно прилагането на СВОМР.
6. Извършено е сервизно обслужване на служебния автомобил Опел Виваро, закупена е годишна винетка, извършен е ГТП и са направени застраховки ГО и Каско за 2021г. 

          През месец април 2021 година ни беше одобрено проектното предложение с наименование „Кажи сирене! Балканско сирене! по подмярка 19.3 „Подготовка и изпълнение на дейности за сътрудничество на местни инициативни групи“, като съгласно предвидените дейности по проекта извършихме следното:
1. Изготвихме Списък на обществените поръчки и след съгласуването му от ДФЗ, сключихме договори с изпълнители;
2. Направихме една публикация във вестник „Софийски вестник”;
3. Организирахме и осъществихме посещение в Клуж Напока, Румъния и участвахме в работни срещи с останалите местни инициативни групи – партньори по проекта;
4. Изготвихме анкетни карти за проучване на територията, във връзка с изпълнението на дейности 2.1 и 2.2 свързани с начините на производство на сирене, видовете сирена, ползите от консумация на сирене и др.
5. Участвахме онлайн в 5 работни срещи с партньорите по проекта от българска страна. 

       През месец януари 2021 година разработихме проект по мярка 7.5 „Инвестиции за публично ползване в инфраструктура за отдих, туристическа инфраструктура” от Стратегия за ВОМР на МИГ Сливница – Драгоман, но не го подадохме, тъй като съгласно изискванията на Наредба №22 от 2016г. на МЗХ, МИГ е допустим кандидат когато няма постъпили други проектни предложения по съответната мярка. По мярка 7.5 в срока на прием бяха подадени две проктни предложения на Община Драгоман и Община Сливница.
[bookmark: _Hlk92961606]       През 2021г. заведохме две съдебни дела в Административен съд София област срещу две решения на ОбС Драгоман за излизане на Община Драгоман от ОС на МИГ Сливница – Драгоман. Двете дела бяха обединени в едно, като през месец декември 2021г. загубихме делото на първа инстанция, като обжалваме решението на Административен съд София област пред Върховния административен съд. В същото време Община Драгоман заведе дело в Софийски окръжен съд срещу МИГ Сливница – Драгоман, с което оспорва проведеното ОС на МИГ от 05.01.2021г. Това дело е спечелено от наша страна, като нямаме информация ответната страна да е обжалвала решението на СОС. По двете дела за 2021г. сме заплатили разходи за над 2000.00 лв.


Отчет на база приходи и разходи

Признати приходи в размер на  105 864,25лв., в т.ч. 
· признат част от финансиране като приход в размер на 86 249,03лв. по проект за Стратегия за ВОМР по мярка 19.4 на ПРСР 2014-2020. 
· признат част от финансиране като приход в размер на 16 523,48лв. по проект по ВОМР по мярка 19.3 на ПРСР 2014-2020. 
· призната част от финансиране като приход за начислени разходи за амортизации върху ново придобити активи в размер на 2 021,40лв. за 2021г.;
· признати приходи относно разходи за застраховка ГО за 2021, платена през 2020г. в размер на  118,34лв.
· приходи от членски внос в размер на 252,00лв.;
· приходи от дарения на физически лица  700,00лв.

Признати разходи в размер на 108 283,99лв. в т.ч. 
· платени разходи в размер на 86 249,03лв. по проект за Стратегия ВОМР по мярка 19.4 на ПРСР 2014-2020; 
· начислени разходи за амортизации върху ново придобити активи в размер на 2 021,40лв. за 2021г. по проект за Стратегия ВОМР по мярка 19.4 на ПРСР 2014-2020;
· платени разходи в размер на 16 523,48лв. по проект по ВОМР по мярка 19.3 на ПРСР 2014-2020. 
· признати разходи за застраховка за 2021, платена през 2020г. в размер на  118,34лв.
· начислени са разходи за лихви в размер на 870,00лв..
· отписани вземания(незвъстановена сума) от ДФ Земеделие 232,31лв.
· разходи за застраховка каско и злополука на МПС за 2021г., платени през 2020г. 426,51лв.
· разходи за застраховка каско и злополука на МПС за 2021г., платени през 2021г. 396,42лв.
· данък МПС за 2021г. 94,48лв.
· адвокатски възнаграждения 960,00лв.
· ремонт на автомобил по фактура 96,00лв.
· нотариални такси по фактура 123,60лв.
· Разходи за държавни такси към АССГ в размер на  20,00лв.
· Разходи за държавна такса по жалба към ВАС 150,00лв.
· Такса превод за държавна такса по жалба ВАС 2,42лв.

Загуба от нестопанска дейност в размер на  2 419,74лв.

Отчет на База паричен поток

Постъпления в приходната част е както следва:
Буква А - Постъпления:
1.   Постъпления от финансирания – преходен остатък от 2020г. 90 973,36лв., от тях:  по банкова сметка  90 921,19лв. + 52,17лв. в каса; изпълнено 100%
2. Постъпления от авансово плащане по мярка 19.4.Стратегия ВОМР -  прието 46000,00лв., изпълено 52 213,44лв. – 113,51%
3. Постъпления от членски внос – прието 252,00лв; изпълнено  204,00лв. – 80,95%
4. Постъпления от ДФ Земеделие -  3-то и 4-то тримесечие 2020–  прието 31 648,16лв.; изпълнено 31 607,15лв. – 99,87%
5.Постъпления от ДФ Земеделие – 1-во и 2-ро тримесечие 2021 –  прието 7 000,00лв.; изпълнено 12 284,58лв. – 175,49%
6. Постъпления от дарения и субсидии – прието 500.00лв.; изпълнено 700,00лв. – 140,00%

Общо постъпления + преходен остатък: 187 982,53лв.

    Плащанията в разходната част е както следва:

Буква Б – Плащания:
1.Плащания по програми на ЕС и други програми – прието 110 710,40лв.; изпълнено 102 904,34лв. – 92,95%
2.Плащания по разходи за лихви и други разходи – прието 5 000,00 лв.; изпълнено 2208,04лв. – 44,16%
3.Връщане на заеми – прието 29 000,00лв.; изпълнено 0,00лв. – 0,00%
4. Финансиране за изплащане на данъчно облекчение за деца за 2021г. 580,35лв., което ще се приспада от дължимия ДДФЛ за м.01.2022г. и частично м.02.2022г.

Общо плащания  105 692,73лв.

Салдо 31.12.2021г. 82 289,80лв., в.т.ч. по банкови сметки 82 258,57лв., в каса 31,23лв.


Изготвил:

Венцислав Димитров
Изпълнителен Директор  
